CELEX: 62006TA0045
Language: lt
Date: 2008-09-24 00:00:00
Title: Byla T-45/06 2008 m. rugsėjo 24 d. Pirmosios instancijos teismo sprendimas byloje Reliance Industries prieš Tarybą ir Komisiją (Bendra prekybos politika — Antidempingo muitai — Kompensaciniai muitai — Muitų galiojimo pabaiga — Pranešimas apie peržiūros inicijavimą — Terminas — PPO reikalavimai)

8.11.2008   
            
            
               LT
            
            
               Europos Sąjungos oficialusis leidinys
            
            
               C 285/35
            
         2008 m. rugsėjo 24 d. Pirmosios instancijos teismo sprendimas byloje Reliance Industries prieš Tarybą ir Komisiją
   
   (Byla T-45/06) (1)
   
   (Bendra prekybos politika - Antidempingo muitai - Kompensaciniai muitai - Muitų galiojimo pabaiga - Pranešimas apie peržiūros inicijavimą - Terminas - PPO reikalavimai)
   (2008/C 285/63)
   Proceso kalba: anglų
   Šalys
   
      Ieškovė: Reliance Industries Ltd (Mumbajus, Indija), atstovaujama solisitorių I. MacVay, S. Ahmed, QC R. Thompson, baristerio K. Beal
   
      Atsakovės: Europos Sąjungos Taryba, atstovaujama J.-P. Hix, padedamo advokato G. Berrisch; ir Europos Bendrijų Komisija, atstovaujama N. Khan ir P. Stancanelli
   Dalykas
   dėl prašymų panaikinti:
   
               —
            
            
               2005 m. gruodžio 1 d. Komisijos pranešimą apie kompensacinių priemonių, taikomų tam tikram importuojamam polietileno tereftalatui, kurio kilmės šalis yra Indija, galiojimo pabaigos peržiūrą (OL C 304, p. 4),
            
         
               —
            
            
               2005 m. gruodžio 1 d. Komisijos pranešimą apie antidempingo priemonių, taikomų Indijos, Indonezijos, Korėjos Respublikos, Malaizijos, Taivano ir Tailando kilmės tam tikro polietileno tereftalato importui, galiojimo pabaigos peržiūros inicijavimą ir apie dalinę tarpinę antidempingo priemonių, taikomų Korėjos Respublikos ir Taivano kilmės tam tikro polietileno tereftalato importui, peržiūrą (OL C 304, p. 9),
            
         
               —
            
            
               2000 m. lapkričio 27 d. Tarybos reglamentą (EB) Nr. 2603/2000, įvedantį galutinį kompensacinį muitą ir galutinai surenkantį laikinąjį muitą, įvestą tam tikram importuojamam Indijos, Malaizijos ir Tailando kilmės polietileno tereftalatui, ir nutraukiantį antisubsidinę procedūrą dėl tam tikro Indonezijos, Korėjos Respublikos ir Taivano kilmės polietileno tereftalato importo (OL L 301, p. 1), 2000 m. lapkričio 27 d. Tarybos reglamentą (EB) Nr. 2604/2000, nustatantį galutinį antidempingo muitą ir galutinai surenkantį laikinąjį muitą, taikomą tam tikro polietileno tereftalato, kurio kilmės šalys Indija, Indonezija, Malaizija, Korėjos Respublika, Taivanas ir Tailandas, importui (OL L 301, p. 21) ir 2000 m. lapkričio 29 d. Komisijos sprendimą 2000/745/EB, kuriuo įsipareigojama dėl antidempingo ir antisubsidinių veiksmų, susijusių su kai kurių rūšių polietileno tereftalato (PET), kurio kilmės šalys yra Indija, Indonezija, Malaizija, Korėjos Respublika, Taivanas ir Tailandas, importu (OL L 301, p. 88), kiek šie teisės aktai gali būti taikomi ieškovei po 2005 m. gruodžio 1 d.,
            
         
               —
            
            
               subsidiariai — 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, 1996, p. 1) 11 straipsnio 2 dalį ir 1997 m. spalio 6 d. Tarybos reglamento (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (OL L 288, p. 1) 18 straipsnio 1 dalį,
            
         Rezoliucinė dalis
   
               1.
            
            
               Atmesti ieškinį.
            
         
               2.
            
            
               Priteisti iš Reliance Industries Ltd bylinėjimosi išlaidas.
            
         
      (1)  OL C 86, 2006 4 8.